Vancouver
Vancouver (IPA:/væːnˈkʰuv̥ɚ/) je przibrzegowy sztad na połedńowym zachodźe Kanady. Je uůna we prowincyji Brytyjsko Kolůmbijo. Jigo mjano pochodźi uode George'a Vancouvera - ynglickigo kapitana a uodkrywce, kery podszukowoł uokolice Vancouver. Vancouver je nojwjynkszům metropolijům we zachodńij Kanadźe a trzeće we cołkim państwje.
We sztadźe půmjyszkuje 611 000 ludźůw na placu 114,67 km². We cołkij metropoliji je to 2,2 miljonůw na 2 878,52 km². Vancouver je fest růżnorake etńiczńy. 52% mjasta a 43% metropolije ńy mo za swoja uojczysto godka godki ynglickij. Mjasto śe fest gibko rozwijo a godo śe, aże wjelość ludźůw we roku 2021 bydźe wjynkszo jak 3miljůny. Pode wzglyndym wjelośći ludźůw Vancouver mo sztworty plac we Půłnocnyj Americe, po Nowym Jorku, San Francisco a Mexico City, przi czim we 2021 moge to być 2. plac.
szl_Latn szl_Latn szl_Latn